open-index/open-wikipedia-markdown huggingface dataset:
גדרות ההפרדה של אוסטריה

**גדרות ההפרדה של אוסטריה** הן מחסומי הפרדה ומתקני ניהול הגירה שנבנו על ידי אוסטריה בין נובמבר 2015 לינואר 2016 בגבול שלה עם סלובניה וב-2016 בגבול עם איטליה עקב משבר הפליטים באירופה. אורכה של הגדר בגבול סלובניה הוא כמה קילומטרים, והיא כוללת מתקני משטרה לסקירה של המהגרים. מתקן ניהול הגירה נוסף בגבול איטליה נבנה ב-2016.

בפברואר 2016 יזמה אוסטריה הסכם עם מדינות הבלקן במטרה לעצור את זרם המהגרים מיוון למרכז אירופה.
## היסטוריה
[ממוזער|אוסטריה ו[מדינות הבלקן]]
באוקטובר 2015, במהלך משבר הפליטים באירופה, הכריזה אוסטריה על כוונותיה לבנות גדר הפרדה בגבול עם סלובניה, במטרה להאט את זרם המהגרים למדינה.

הגדר אמורה תחילה להיבנות לאורך 3.7 קילומטר, במעבר הגבול העמוס ביותר בין סלובניה לאוסטריה, ליד ספילפלד. על פי שרת הפנים האוסטרית, יוהאנה מיקל-לייטנר, הגדר תהיה בגובה 2.2 מטר. הבנייה החלה בתחילת נובמבר 2015 והסתיימה בינואר 2016.

בפברואר 2016 אמרה שרת הפנים שאוסטריה תרשה ל-80 מבקשי מקלט להיכנס למדינה כל יום, ויוגבל מספרם של מבקשי המקלט שיורשו לחצות את אוסטריה למדינות השכנות לה לכ-3,200 מדי יום. אם הכמויות יחצו את המספרים האלה, אוסטריה תסגור את גבולותיה. באותו זמן היו כ-200 מבקשי מקלט באוסטריה.

באפריל 2016 התראיין מפקד משטרה במחוז טירול לעיתון מקומי וסיפר כי ייתכן ואוסטריה תבנה גדר באורך 400 מטרים במעבר ברנר עם איטליה. באותו מקום נבנה מתקן ניהול הגירה.
## הערות שוליים

קטגוריה:מחסומי הפרדה
קטגוריה:אוסטריה: יחסי חוץ
קטגוריה:הגירה
מחוז לוב של המדינה האסלאמית

**מחוז לוב של המדינה האסלאמית** (בערבית: **ولاية ليبيا**), הוא ארגון טרור ג'יהאדיסטי סלפי המהווה את שלוחת המדינה האסלאמית בלוב. במקור, הוקמו בלוב 3 מחוזות: **מחוז אל-ברקה** (**ولاية برقة**), **מחוז טראבלוס** (**ولاية طرابلس**) ו**מחוז פזאן** (**ولاية فزان**); מ-2019, שלושת המחוזות מוגדרים כסניפים תחת מחוז לוב. המנהיג הידוע האחרון של המחוז הוא עבד אל-קאדר א-נג'די.

## היסטוריה
בשנת 2011, לאחר הפלת שלטון מועמר קדאפי ורציחתו, עברו מורדים מלוב לסוריה להילחם נגד בשאר אל-אסד, צבאו ותומכיו. חלק מהמורדים הלובים שלחמו במלחמת האזרחים בסוריה חזרו ללוב והקימו בעיר דרנה את ארגון "**מועצת השורא של הנוער האסלאמי**", שגייסה אליה פעילים מקומיים. רבים מהמגויסים פעילים של אנצאר א-שריעה הפועל בדרנה. בספטמבר 2014 הגיעה ללוב משלחת של מפקדים בכירים בארגון המדינה האסלאמית מסוריה ומעיראק, בהם ויסאם נג'ם עבד זייד א-זוביידי, הידוע בכינויו אבו נביל אל-אנבארי. באוקטובר 2014 "מועצת השורא של הנוער האסלאמי" נשבעה אמונים לאבו בכר אל-בגדאדי. ב-13 בנובמבר 2014 פורסמה הקלטת שמע של אל-בגדאדי שבה הוא אמר כי הוא קיבל את שבועת האמונים של תומכיו בחמש מדינות, בהן מצרים (מחוז סיני) ולוב.

## מתקפות ולחימה
המדינה האסלאמית מנהלת לחימה עיקשת מול כל הארגונים החמושים בלוב ומוציאה להורג כל מי שנחשב לבוגד, כופר או פעיל בארגון יריב.

ב-15 בפברואר 2015 פורסם סרטון המתעד את עריפות ראשיהם של 21 נוצרים קופטים מצרים על חוף הים התיכון בסירת. הארגון איים בהרחבת פעילות הטרור והג'יהאד שלו לאירופה. יום למחרת, הפציץ חיל האוויר המצרי את העיר דרנה וקרוב ל-50 חמושים של המדינה האסלאמית נהרגו. ב-20 בפברואר 2015, נקמו מחבלי המדינה האסלאמית בפיגוע התאבדות משולש בעיר אל-קובה שבמזרח לוב, המזוהה עם הממשלה המוכרת על ידי הקהילה הבינלאומית, רצחו 45 בני אדם ופצעו כ-70.

ב-19 באפריל 2015 פורסם סרטון הוצאה להורג של נוצרים אתיופים. ההוצאות להורג התבצעו במדבר במחוז פזאן, שם ההוצאה להורג התבצעה בירי, ועל חוף הים במחוז ברקה, שם ההוצאה להורג התבצעה בעריפות ראשים. שלושה מהמוצאים להורג היו למעשה אריתראים שהסתננו לישראל ולפחות אחד מהם שהה במתקן חולות מספר שנים.

ב-13 בנובמבר 2015 יום השנה להקמת סניף המדינה האסלאמית בלוב, חוסל מנהיג הארגון, אבו נביל אל-אנבארי, בתקיפה של חיל האוויר האמריקאי בסביבת העיר דרנה. זו הייתה התקיפה האווירית הראשונה של האמריקאים נגד מנהיגי הארגון בלוב.

ב-19 בפברואר 2016 נהרגו 40 בני אדם בתקיפה של חיל האוויר האמריקאי על מחנה של המדינה האסלאמית בסביבת העיר סברתה שבמערב לוב.

ב-20 באפריל 2016 נסוגו פעילי המדינה האסלאמית מהעיר דרנה, שהייתה לאחד המעוזים הראשונים של הארגון בלוב ולמקום בו הוקם הסניף הלובי.

כיום שולט הארגון על רצועת החוף המרכזית, הכוללת את העיר סירת וסביבתה - אזור המהווה נתיב הסתננות לאירופה ומכיל מאגרי נפט גדולים.

ב-9 ביוני 2016 נכנסו כוחות הנאמנים לממשלת האחדות בלוב לעיר סירת. הכוחות חסמו את היציאות מהעיר דרך הים והחלו לנהל לחימה בפאתי העיר תוך כדי הפצצות מהאוויר של מטוסי קרב אמריקאיים ולוביים. בדצמבר 2016, הודיעו הכוחות הנאמנים לממשלת האחדות כי הם הצליחו לכבוש ולטהר את העיר מפעילי המדינה האסלאמית.

## הערות שוליים

קטגוריה:המדינה האסלאמית: ארגונים
קטגוריה:אפריקה: טרור
קטגוריה:ארגונים שהוגדרו על ידי ארצות הברית כארגון טרור
קטגוריה:מלחמת האזרחים השנייה בלוב
יחסי בולגריה–טורקיה

**יחסי בולגריה–טורקיה** הם יחסי החוץ בין בולגריה לטורקיה. לבולגריה יש שגרירות באנקרה, שתי קונסוליות כלליות באיסטנבול ואדירנה, וקנצלר בבורסה. לטורקיה יש שגרירות בסופיה ושתי קונסוליות כלליות בפלובדיב ובורגס. שתי המדינות חברות מלאות בנאט"ו. בנוסף, בולגריה חברה באיחוד אירופי וטורקיה מועמדת לכך.

בולגריה נכבשה בידי האימפריה העות'מאנית במהלך המאה ה-14, וזכתה בעצמאותה ממנה ב.

בשנות החמישים שררה מתיחות בגבול שתי המדינות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קסנוטיפלופיים

**קסנוטיפלופיים** (שם מדעי: **Xenotyphlopidae**) היא משפחה של נחשים קטנים המזכירים את הנחשיליים שבעבר היו שייכים אליהם. משפחה זו כוללת סוג אחד - נחשיל מדגסקר ובו מין אחד האנדמי למדגסקר.

מין זה קטן ביותר ועיניו קטנות מאוד. והוא בעל מקור קטן ומעוגל. הוא ייחודי בכך שהוא נושם באופן ייחודי ואין לו קנה נשימה. 

מין זה נחקר רק בזמן האחרון, כשבתחילה שויך למשפחת הנחשיליים, אך בהמשך על פי דגימות מולקולריות הוא עבר למשפחה עצמאית.

## מיון
משפחה זו כוללת, נכון למאי 2025, סוג אחד ובו מין יחיד.
* על-משפחה Typhlopoidea
** משפחה **קסנוטיפלופיים** (Xenotyphlopidae)
*** סוג ומין יחיד - נחשיל מדגסקר (*Xenotyphlops grandidieri*)

## קישורים חיצוניים

## הערות שוליים

קטגוריה:בעלי חיים שתוארו ב-1996
קטגוריה:טקסונים שתוארו בידי ואן וולך
קטגוריה:נחשים עיוורים
קטגוריה:מדגסקר: זוחלים
TCR

ממוזער|240px
**T Cell Receptor) **TCR) הוא הטרודימר המשמש כקולטן של תאי T ומזהה את הפפטיד המוצג על גבי MHC (לא מזהה אנטיגנים חפשיים, לעומת תאי B). הרצפטור מורכב משתי שרשראות טראנסממברנליות: שרשרת α ושרשרת β. האזור העליון בשרשראות הוא האזור המשתנה, הקובע את הפפטיד שיזוהה על ידי הרצפטור. מאחר שהשרשראות הן טראנסממברנליות, זיהוי על ידי TCR יגרום להעברת סיגנלים בתא שיגרמו לשרשרת תהליכים (כולל יצירת חלבונים חדשים, על ידי כניסת סיגנלים לגרעין). ה-TCR מייחד את תאי ה-CTL בכך שכל קולטן TCR קצת שונה מקולטן ה-TCR של תאי ה-CTL האחרים ובכל מערכת חיסון יש מגוון עצום של תאי CTL שלהם קולטני TCR שונים. השוני בקולטן ה-TCR, מאפשר לאוכלוסיית תאי CTL להגיב למגוון רחב של גורמים זרים השונים זה מזה בהתאם לסוג קולטן ה-TCR.

בצידי הרצפטור ישנן שתי מולקולות CD-3, שהן קבועות בין כל תאי T. למולקולות CD-3 שני תפקידים עיקריים:
#סיוע בהעברת TCR שנוצר ב-ER אל פני הממברנה, מבלי תקלות מבחינת מבנה וסידור.
#תפקיד בהעברת הסיגנלים התוך-תאיים.

המפגש בין תא מציג אנטיגן בוגר (מסוג B) לבין תא T המזהה את האפיטופ (הפפטיד) הספציפי, ומגיב לו, מתרחש בבלוטת לימפה (הסיכוי לפגישה אקראית בזרם הדם היא אפסית).
כאשר הם נפגשים בבלוטת הלימפה- תא T יחפש את הפפטיד ב-MHC ואז חלה תגובה. תא T הוא תא מאוד גדול. פפטיד ע"ג MHC הוא מולקולה מאוד קטנה. הסיכוי שהם ייפגשו הוא קטן. לכן ישנם שני גורמים עיקריים המגבירים את הסיכוי לאינטראקציה בין TCR על תא T, לבין פפטיד המוצג על MHC:
*MHC בכמות גדולה- על פני תא מציג אנטיגן יכולות להיות מאות ואלפי מולקולות MHC, כך שהסיכוי ש-TCR יגיב עם הפפטיד המוצג על אחת מהן- עולה.
*מולקולות CD-2 ו-LFA-1- מולקולות לא ספציפיות ע"ג תא T, המזהות מולקולות על פני תא המטרה (LFA-3, CD-58, ICAM-1, ICAM-2 לא ספציפיות) ומתחילות לפעול לאחר הזיהוי בין MHC ל-TCR. גורמות להדבקה של MHC ל-TCR ומורידות את כמות ה-MHC הנדרשת על מנת להפעיל תגובה

## רקומבינציית VDJ

השרשראות α ו- β מורכבות מגנים שונים שחשובים לזיהוי האנטיגן. הגנים שמרכיבים את שרשרת אלפא הם: וי (V) ו-ג'יי (J), בעוד ששרשרת בטא מורכבת משרשראות הגן וי (V), די (D) וג'יי (J). במהלך רקומבינציה זו, נבחר מכל אחת מקבוצות הגנים שהזכרנו, בהתאם לשרשרת אלל אקראי. ובעזרת תהליכים נוספים שהם חלק מהרקומבינציה מתרחש חיבור בין האללים ליצירת שרשראות תקינות, ומשרשראות אלו בנויים הקולטנים.

## קישורים חיצוניים

קטגוריה:מערכת החיסון
כדורסל באולימפיאדת רומא (1960)

**[[אולימפיאדת רומא (1960)|אולימפיאדת 1960]]** נערכה ברומא, איטליה. תחרויות הכדורסל נערכו בין ה-26 באוגוסט ל-10 בספטמבר. זו הייתה תחרות כדורסל החמישית במשחקים האולימפיים. בתחרות השתתפו 192 ספורטאים מ-16 נבחרות גברים. המשחקים נערכו ב-Palazzetto dello Sport ובפאלאלוטומטיקה.

נבחרת ארצות הברית () זכתה במדליית זהב בפעם החמישית ברציפות.

## משתתפי התחרות
* המדינה המארחת - איטליה
* קבוצות מאולימפיאדת מלבורן - ארצות הברית ברית המועצות, אורוגוואי, צרפת, בולגריה, ברזיל, הפיליפינים, יפן (8)
* קבוצות ממשחקים הפאן אמריקאיים 1959 שלא זכו להעפלה במסגרת אחרת - מקסיקו, פוארטו ריקו
* קבוצות שזכו בתחרות מקדימה שנערכה בבולוניה - צ'כוסלובקיה, ספרד, הונגריה, יוגוסלביה, פולין (5)

## שלב הבתים
### בית א'

### בית ב'

### בית ג'

### בית ד'

## שלב חצי הגמר
### בית א' של חצי גמר

### בית ב' של חצי גמר

## בית הגמר

## הדירוג הסופי

## נבחרת ישראל
נבחרת ישראל בכדורסל השתתפה בתחרות המוקדמת שנערכה בבולוניה בחודש אוגוסט 1960. בשלב המוקדם הנבחרת הפסידה לפולין 53-78 ויוון 43-65. בעקבות ניצחונות על שווייץ 66-43 ואוסטריה 64-49, הנבחרת עלתה לשלב השני. בשלב השני היא הפסידה להונגריה 78-86 וליוגוסלביה 61-62. בעקבות כך, היא לא הצליחה להעפיל לתחרות אולימפית. גם במשחק האחרון נגד קנדה הנבחרת הפסידה 59–60.

## קישורים חיצוניים

* תיאור התחרות
* תיאור התחרות באתר אולימפי
* נתונים מאתר פיב"א
* נבחרת ישראל בתחרות קדם-אולימפית

*
1960
קטגוריה:ענפי ספורט באולימפיאדת רומא (1960)
קטגוריה:תחרויות כדורסל ב-1960
אנומוכיליים

**אנומוכיליים** (שם מדעי: **Anomochilidae**) היא משפחה של נחשים החיים בדרום-מזרח אסיה.

אלו נחשים קטנים באורך של עד 50 ס"מ והם בעלי עיניים קטנות, זנב קצר ואין להם קנה נשימה. צבעם אפור כהה מפוספס בצהוב או אדום כהה.

נחשים אלה שהם קרובי משפחת הסילינדרופיים, הם מיני הביניים בין הנחשים העיוורים (Scolecophidia) לנחשים המפותחים (Alethinophidia). הם קטנים יחסית וניזונים רק חסרי חוליות ורוב זמנם הם מצויים במחילות באדמה.

## מיון
משפחה זו כוללת, נכון למאי 2025, סוג אחד ובו 3 מינים.
* על-משפחה Uropeltoidea
** משפחת **אנומוכיליים** (Anomochilidae)
*** סוג נחש צינור גמד (*Anomochilus*)
**** מין נחש צינור מנומר (*Anomochilus leonardi*)
**** מין נחש צינור הררי (*Anomochilus monticola*)
**** מין נחש צינור סומטרי (*Anomochilus weberi*)

## קישורים חיצוניים

## הערות שוליים

קטגוריה:נחשים (אינפרא סדרה)
אליפות אירופה בשחייה 2016

[ממוזער|שמאל|250px|[מרכז ספורט המים (לונדון)|מרכז ספורט המים]]

**[[אליפות אירופה בשחייה]]** נערכה בלונדון, בירת הממלכה המאוחדת, בין ה-9 במאי ל-22 במאי 2016 במרכז ספורט המים. זו הפעם השנייה בה לונדון מארחת את התחרות, אחרי שכבר אירחה אותה בשנת 1938.

נבחרת בריטניה המארחת זכתה באליפות זו במקום הראשון, לאחר שזכתה ב-10 מדליות זהב, 11 מדליות כסף, 12 מדליות ארד ו-33 מדליות בסך הכל. נבחרת הונגריה שסיימה שנייה עם 10 מדליות זהב, 4 מדליות כסף, 6 מדליות ארד ובסך הכל 20 מדליות, צברה את כולן פרט למדליית ארד אחת בתחרויות השחייה שאותן סיימה במקום הראשון.

## טבלת המדליות כללי

## שחייה
### שיא אירופה
* **[[גרגוריו פלטריניירי]]** (), קבע במשחה ל-1500 מטר שיא אירופה חדש של 14:34.04 דקות, שיא אירופה היחידי שנקבע באליפות זו.  
* באליפות נקבעו 20 שיאי אליפות חדשים.

### שחייניות מצטיינות
* **[[קטינקה הוסו]]** (), זכתה ב-5 מדליות, 4 זהב ו-1 כסף.
* **[[בוגלרקה קפש]]** (), זכתה ב-4 מדליות זהב.
* **[[פרנצ'סקה הלסול]]** (), זכתה ב-5 מדליות, 3 זהב (2 בשליחים), 1 כסף ו-1 ארד.
* **[[ראנומי קרומווידג'ויו]]** (), זכתה ב-4 מדליות, 3 זהב (2 בשליחים) ו-1 כסף.
* **[[שרה שסטרם]]** (), זכתה ב-4 מדליות, 3 זהב (2 בשליחים) ו-1 ארד.

### שחיינים מצטיינים
* **[[אדם פיטי]]** (), זכה ב-4 מדליות זהב (2 בשליחים).
* **[[סבסטיאן ורסכורן]]** (), זכה ב-4 מדליות, 3 זהב (2 בשליחים) ו-1 כסף. 
* **[[לאסלו צ'ה]]** (), זכה ב-4 מדליות, 2 זהב, 1 כסף ו-1 ארד.

### המנצחות והמנצחים
#### נשים

#### גברים

#### קבוצתי (2 שחייניות ו-2 שחיינים)

#### טבלת מדליות בשחייה

## קפיצה למים
#### נשים

#### גברים

#### קבוצתי (קופצת וקופץ למים)

### טבלת מדליות בקפיצות למים

## שחייה צורנית

### משולב (אישה וגבר)

### טבלת מדליות בשחייה צורנית

## ישראל באליפות אירופה בשחייה
### שחייה
נבחרת של 27 שחיינים (4 נשים ו-23 גברים), הנבחרת הגדולה בתולדות המדינה באירוע זה. נקבעו 4 שיאים ישראליים (3 אישיים ו-1 בשליחים).

#### מדליות
* **[[גל נבו]]** 20x20px - זכה במדליית כסף במשחה ל-200 מטר מעורב אישי
* **[[יעקב טומרקין]]** 20x20px - זכה במדליית כסף במשחה ל-200 מטר גב

#### השתתפות במשחי הגמר
* **[[אנדראה מורז]]** סיימה במקום חמישי במשחה ל-100 מטר חופשי
* **[[יונתן קופלב]]** סיים במקום חמישי במשחה ל-50 מטר גב 
* **[[יעקב טומרקין]]** סיים במקום שישי במשחה ל-100 מטר גב
* **[[גיא ברנע]]** סיים במקום שישי במשחה ל-50 מטר גב
* **[[גל נבו]]** סיים במקום שביעי במשחה ל-400 מטר מעורב אישי
* **[[מירון חרותי]]** סיים במקום שמיני במשחה ל-50 מטר פרפר וקבע שיא ישראלי חדש

#### נשים

#### גברים

### שחייה צורנית

## קישורים חיצוניים
* 
* האתר הרשמי של האליפות

## הערות שוליים

2016
קטגוריה:2016 בספורט
קטגוריה:לונדון: תחרויות ספורט
קטגוריה:הממלכה המאוחדת: תחרויות שחייה
קטגוריה:2016 בממלכה המאוחדת
אליפות אירופה בכדורסל 1991

**אליפות אירופה בכדורסל 1991**, המכונה גם **[[יורובאסקט]] 1991**, היא האליפות ה-27 לנבחרות הכדורסל האירופאיות. האליפות התקיימה בין התאריכים 24 ו-29 ביוני 1991 ברומא, איטליה. באליפות השתתפו 8 נבחרות לאומיות ובסיומה זכתה נבחרת יוגוסלביה בתואר האליפות החמישי בתולדותיה. טוני קוקוץ', שחקן הנבחרת המנצחת, זכה בתואר ה-MVP.

זו הייתה האליפות האחרונה בה השתתפה נבחרת יוגוסלביה ואחרונה בה השתתפו 8 נבחרות בלבד.

כמו באליפות הקודמת, נבחרת ישראל לא העפילה לתחרות.

## שיטת המשחקים
אף קבוצה לא העפילה ישירות למשחקי האליפות. תחרויות מוקדמות נערכו בשנת 1990 במספר שלבים.

8 נבחרות הוגרלו ל-2 בתים בני 4 נבחרות כל אחד. שתי הראשונות מכל בית העפילו להמשך התמודדות על האליפות.
## שלב הבתים
בשלב הראשון חולקו הנבחרות לשני בתים. שתי הקבוצות שסיימו ראשונות בכל בית עלו להתמודד בשלב חצי הגמר.

### בית א

### בית ב

## שלבי הפלייאוף

### גמר

## מקומות 5-8

## שחקנים מצטיינים
* השחקן המצטיין - טוני קוקוץ' ()
* מלך הסלים - ניקוס גאליס () - 32.4 נקודות למשחק בממומע

### חמישיית האליפות
# ניקוס גאליס
# פרדיננדו ג'נטילה
# טוני קוקוץ' (**MVP**)
# אנטוניו מרטין אספינה
# ולאדה דיבאץ

## דירוג סופי

## קישורים חיצוניים
*אליפות אירופה בכדורסל באתר פיב"א אירופה
* האליפות, באתר פיב"א
* תיאור משחק הגמר
* תחרויות העפלה
* נתונים מאתר linguasport

קטגוריה:אליפויות אירופה בכדורסל
קטגוריה:תחרויות כדורסל ב-1991
קטגוריה:רומא: תחרויות ספורט
קטגוריה:1991 באיטליה
סילינדרופיים

**סילינדרופיים** (שם מדעי: **Cylindrophiidae**) היא משפחה של נחשים החיים בדרום-מזרח אסיה - בעיקר בסרי לנקה ובאינדונזיה.

נחשים אלה הקרובים למשפחת האנומוכיליים מפוספסים בשחור-צהוב עם בטן לבנה והם בעלי ראשים ועיניים קטנות, זנבות קצרים ולסתות בעלות שיניים מעטות.

חלק מהמינים הללו משריצים צאצאים חיים. הם שוכני קרקע ברובם וניזונים מחסרי חוליות ומחולייתנים קטנים.

## מיון
משפחה זו כוללת, נכון למאי 2025, סוג אחד ובו 15 מינים.
* על-משפחה Uropeltoidea
** משפחת **סילינדרופיים** (Cylindrophiidae)
*** סוג נחש צינור (*Cylindrophis*)
**** מין *Cylindrophis aruensis*
**** מין *Cylindrophis boulengeri*
**** מין *Cylindrophis burmanus*
**** מין *Cylindrophis engkariensis*
**** מין *Cylindrophis isolepis*
**** מין *Cylindrophis jodiae*
**** מין *Cylindrophis lineatus*
**** מין *Cylindrophis maculatus*
**** מין *Cylindrophis melanotus*
**** מין *Cylindrophis opisthorhodus*
**** מין *Cylindrophis osheai*
**** מין *Cylindrophis ruffus*
**** מין *Cylindrophis slowinskii*
**** מין *Cylindrophis subocularis*
**** מין *Cylindrophis yamdena*

## קישורים חיצוניים

* 

## הערות שוליים

קטגוריה:בעלי חיים שתוארו ב-1828
קטגוריה:טקסונים שתוארו בידי יוהאן גאורג ווגלר
קטגוריה:נחשים (אינפרא סדרה)
בואה האי ראונד

**בואה האי ראונד** (שם מדעי: *Casarea dussumieri*) הוא מין של נחש יחידי בסוגו ובמשפחתו - הבולייריים (Bolyeriidae).הוא קרוב רחוק של נחשי הבואה והפיתוניים, אך בעל מאפיינים ייחודיים. נחש זה חי בטבע רק באי ראונד  שבמאוריציוס.
## מאפיינים
אורכו מגיע ל-150 ס"מ והוא בעל ראש גדול, לסת חזקה בעלת מפרקים היכולים להתפצל ולהתרחב, גוף צר ומוארך יחסית וקשקשים בצבע חום כהה מנומר עם כתמים בהירים.

הנחש חי רק באי ראונד ובאיים סביבו ביערות גשם וניזון בעיקר מציד לטאות שונות כמו שממיות וחומטים. בשבי הוא יסכים לקבל גורי עכברים או עוף.

נחש זה מצוי בסכנה בטבע עקב פגיעה ביערות בהם הוא חי, פגיעה בלטאות שהוא צד. בזמן האחרון המין התאושש מעט מהפגיעות, בעיקר בגלל סילוק הארנבות שהובאו לאי ופגעו בצמחייה שבו, אותה צריך הנחש כדי להסתתר מטרף ומטורפים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1837
קטגוריה:טקסונים שתוארו בידי הרמן שלגל
קטגוריה:נחשים (אינפרא סדרה)
קטגוריה:זוחלים יחידים בסוגם
קטגוריה:מינים יחידים במשפחתם
קטגוריה:מאוריציוס: מינים אנדמיים
טור-כריסטיאן קרלסן

**טור-כריסטיאן קרלסן** (נולד ב-15 ביוני 1975) הוא סקאוט ומנהל ספורטיבי נורווגי.

## קריירה
טור-כריסטיאן קרלסן, החל בתפקיד ראש מערך הסקאוטינג של קבוצת גראסהופרס ציריך השווייצרית. לאחר כשנתיים בתפקיד עבר קרלסן לאנגליה והיה לראש מערך הסקאוטינג של ווטפורד מחוץ לאנגליה. במהלך דרכו כסקאוט עבד קרלסן בגרמניה כסקאוט הראשי של באייר לברקוזן והנובר 96 כשלאחר מכן עבד כסקאוט אחראי בזניט סנט פטרסבורג מהליגה הרוסית. בספטמבר 2008, חתם קרלסן על חוזה לארבע שנים כמנהל הספורטיבי של קבוצת פרדריקסטאד הנורווגית, אך ב-22 בינואר 2009, עזב את התפקיד לאחר חילוקי דעות עם מאמנה הראשי של הקבוצה. ב-12 במרץ 2012, מונה קרלסן לתפקיד מנהלה הספורטיבי של מונקו הצרפתית, כשב-10 בספטמבר הוחלט במונקו לקדם את קרלסן לתפקיד מנכ"ל המועדון. בחודש ינואר 2013, התפטר קרלסן מתפקידו כמנכ"ל מונקו מסיבות אישיות.

במקביל לעבודתו כסקאוט ברחבי אירופה וכמנהל ספורטיבי, עבד קרלסן גם כפרשן ומנתח בערוץ TV 2 הנורווגי, ה-BBC רדיו, FIFA מגזין, ספורט בילד, האינדיפנדנט והטיימס.

ב-11 במאי 2016, הודיעה רשמית מכבי חיפה כי קרלסן מונה לתפקיד המנהל הספורטיבי של המועדון וייכנס לתפקידו באופן רשמי החל מעונת 2016/17. במועד ההודעה על הצטרפותו למועדון וגם לאחר שנכנס לתפקידו חיפה לא הודיעה מפורשות מהי חלוקת הסמכויות בין קרלסן למאמן הקבוצה רוני לוי. בסוף חודש יולי, עוד בטרם נפתחה עונת המשחקים, פוטר לוי מאימון הקבוצה, בין היתר בעקבות מחלוקות שהתגלעו בינו לבין קרלסן בעניין חלוקת הסמכויות בין השניים ועל האחרון הוטלה המשימה לבחור את המאמן החדש שיעבוד תחתיו. ב-9 באוגוסט 2016 מינה קרלסן את רנה מולנסטיין למאמן מכבי חיפה, אך עקב חוסר ההצלחה המקצועית של הקבוצה פוטר מולנסטיין טרם סיום העונה ובמקומו מונה כמאמן גיא לוזון.

בסוף עונת 2016/17 עזב קרלסן את מכבי חיפה עקב חילוקי דעות עם הנהלת המועדון ועם לוזון עצמו. באוגוסט 2017 מונה למנהלה המקצועי של קבוצת סטארט מהליגה הנורווגית.

## קישורים חיצוניים

* 

## הערות שוליים

קטגוריה:מכבי חיפה: בעלי תפקידים
קטגוריה:פרשני כדורגל
קטגוריה:מנהלים ספורטיביים בכדורגל
קטגוריה:הנובר 96
קטגוריה:נורווגיה: אישים בספורט
קטגוריה:נורווגים שנולדו ב-1975
קבוצת חמת

**קבוצת חמת בע"מ** היא חברת החזקות ישראלית, המובילה בישראל בתחום מוצרי גמר הבנייה ועיצוב הבית. החברה מתמחה בתחומי הייצור, השיווק והייצוא של מגוון מוצרים לחדרי אמבטיה, חדרי שירותים ומטבחים. החברה התאגדה בשנת 1951 והונפקה ב-1993 בבורסה לניירות ערך בתל אביב.

## היסטוריה
קבוצת חמת התאגדה בישראל בשנת 1951 תחת השם "מרחב - מרכז חומרי בניה וקרמיקה" (בקיצור: "מרחב"). בשנת 2013 שונה שמה לשם הנוכחי.

חברת כור, שהייתה בעלת השליטה ב"מרחב" וכן ב"חמת ארמטורות ויציקות" וב"חרסה", הכלילה את חמת ואת חרסה כחברות בנות של "מרחב". בתחילת 1993 הנפיקה כור את "מרחב" בבורסה לניירות ערך בתל אביב, ובשנת 1999 מכרה את יתרת החזקותיה ב"מרחב" לחברת ליפסקי.

בשנת 2000 רכשה "מרחב" את חברת ליפסקי מוצרי אינסטלציה.

בשנת 2003 נוסדה חמת מקלחונים (שמפעלה ממוקם באשדוד), המייצרת ומשווקת מקלחונים סטנדרטיים.

בשנת 2006 התבצעה הנפקת מניות לקרן ההשקעות הפרטית קרן פימי, שביחד עם קבוצת כתר רכשו את השליטה ב"מרחב".

בשנת 2011 הועברה השליטה בחברת "מרחב" מקבוצת פימי וכתר פלסטיק לחברת ניאור החזקות שבבעלות יואב גולן.

בדצמבר 2021 רכשה החברה את השליטה (70%) ב"מטבחי זיו" תמורת 35 מיליון ש"ח.

## פעילות החברה
ממוזער|מוצרי חמת באולם תצוגה לאביזרי אמבטיה
החברה פעילה, דרך החברות הבנות שבבעלותה, בתחומי הייצור, השיווק והייצוא של מגוון מוצרים מעוצבים לחדרי אמבט, שירותים ומטבחים, כגון: ברזי אמבט וברזי מטבח, מקלחונים, מוצרי אינסטלציה, כלים סניטריים ועוד.

לקוחות החברה הם בעיקר אולמות תצוגה, סוחרים וסיטונאים, בשנת 2018 חמת רכשה את חברת חזיבנק דיזיין והחלה למכור ללקוחות פרטיים.

החברה פעילה בעיקר בישראל, אך פועלת גם בגרמניה ובצפון אמריקה.

### אתרי ייצור
נכון לשנת 2019, לחברה שלושה אתרי ייצור:
* באשדוד – מפעל לייצור ברזים ומקלחונים
* באיזמיר – מפעל לייצור כלים סניטריים (כיורים ואסלות)
* בברקן – מפעל למוצרי פלסטיק לאמבטיה, למטבח ולאינסטלציה

## חברות בת
#### חמת ארמטורות ויציקות בע״מ

חמת עוסקת בפיתוח, ייצור ושיווק ברזים. הייצור מתבצע במפעל באשדוד שם מתבצעים כל תהליכי הייצור: החל מהיציקה דרך השיבוב, הצבע, הציפוי, הליטוש וכלה בגימור במגוון סגנונות.

#### ליפסקי (חרסה סטודיו בע״מ)
ליפסקי  הוקמה בשנות ה-60 והייתה החברה הראשונה בארץ שפיתחה את אביזרי התבריג מפלסטיק לתחום האינסטלציה. כיום היא ממשיכה לעסוק בייצור תשומות לבניה מפלסטיק כגון: מוצרי אינסטלציה סניטרית, צינורות אינסטלציה, מוצרי סניטציה מפלסטיק, ציוד לאינסטלטורים ועוד.

#### חמת שיווק והפצה בע״מ (לשעבר: צוקר את מינקין)
נרכשה על ידי קבוצת חמת ב-2014. החברה אחראית לפעילויות הייבוא, השיווק וההפצה של הקבוצה לחנויות ולקבלני אינסטלציה ברחבי הארץ.

#### חזיבנק דיזיין
חברה שנרכשה על ידי קבוצת חמת בינואר 2018. חזיבנק היא חברה קמעונאית בעלת אולם תצוגה בשטח של 1,500 מ״ר בדן דיזיין בבני ברק ומרכז לוגיסטי בפתח תקווה. חזיבנק פונה לפלח השוק היוקרתי ומשווקת בעיקר מותגי פרימיום בתחום הקרמיקה, ריצופים וכלים סניטריים וזאת לפרטיים וקבלנים במסגרת פרויקטים לדיור ופרויקטים מסחריים.

#### שיש אלוני
שיש אלוני נרכשה על ידי קבוצת חמת בפברואר 2020. שיש אלוני היא חברה קמעונאית בתחום מוצרי הקרמיקה והכלים הסניטריים ובעלת 9 אולמות תצוגה ברחבי הארץ.

#### מטבחי זיו
מטבחי זיו נרכשה על ידי קבוצת חמת בדצמבר 2021. מטבחי זיו היא בעלת 6 אולמות תצוגה ברחבי הארץ.

## קישורים חיצוניים

* 
* מטבחי זיו, אתר הבית
* ליפסקי, אתר הבית

* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:תעשיית מתכת בישראל
קטגוריה:אשדוד: חברות
טרופידופיים

ממוזער|שלד של הסוג הנכחד Messelophis.
**טרופידופיים** או **בואות ננסיות** (שם מדעי: Tropidophiidae) הם משפחה של נחשים לא-ארסיים, הקרובים לחנקיים וחיים ביערות במקסיקו, האיים הקריביים, אמריקה המרכזית ואמריקה הדרומית עד לברזיל. הם נפוצים ביותר במרכז אמריקה ובייחוד בקובה.

מינים אלה דומים לחנקים אך קטנים מהם בהרבה, באורך של 30–60 ס"מ בממוצע. הם מצויים רוב זמנם מתחת לצמחית היער או מתחת לאדמה, ויוצאים בלילות לחפש טרף. הם בעלי קשקשים צמודים ובעלי צבעים בולטים. הם יכולים להכהות ולהבהיר את גוון צבעם, על ידי שינוי של הפיגמנטים, באמצעות פעילות בלילות והאטת הפעילות היומית, בה השמש מייצרת עוד פיגמנטים.

נחשים אלה הם טורפים הניזונים ממכרסמים ומעופות וזוחלים אחרים. בעת סכנה מטורפים הם מתקפלים לצורת כדור מהודק ואם זה לא עוזר הם יכולים לירוק דם מבעד לעיניהם, פיהם ונחיריהם על התוקף.

## מיון
משפחה זו כוללת, נכון למאי 2025, סוג אחד ובו 37 מינים.
* משפחת **טרופידופיים** (Tropidophiidae)
** סוג בואה ננסית (*Tropidophis*)
*** מין *Tropidophis battersbyi*
*** מין *Tropidophis boulengeri*
*** מין *Tropidophis bucculentus*
*** מין *Tropidophis cacuangoae*
*** מין *Tropidophis canus*
*** מין *Tropidophis caymanensis*
*** מין *Tropidophis celiae*
*** מין *Tropidophis curtus*
*** מין *Tropidophis feicki*
*** מין *Tropidophis fuscus*
*** מין *Tropidophis galacelidus*
*** מין *Tropidophis grapiuna*
*** מין *Tropidophis greenwayi*
*** מין *Tropidophis haetianus*
*** מין *Tropidophis hardyi*
*** מין *Tropidophis hendersoni*
*** מין *Tropidophis jamaicensis*
*** מין *Tropidophis leonae*
*** מין *Tropidophis maculatus*
*** מין *Tropidophis melanurus*
*** מין *Tropidophis morenoi*
*** מין *Tropidophis nigriventris*
*** מין *Tropidophis pardalis*
*** מין *Tropidophis parkeri*
*** מין *Tropidophis paucisquamis*
*** מין *Tropidophis pilsbryi*
*** מין *Tropidophis preciosus*
*** מין *Tropidophis schwartzi*
*** מין *Tropidophis semicinctus*
*** מין *Tropidophis spiritus*
*** מין *Tropidophis steinleini*
*** מין *Tropidophis stejnegeri*
*** מין *Tropidophis stullae*
*** מין *Tropidophis taczanowskyi*
*** מין *Tropidophis wrighti*
*** מין *Tropidophis xanthogaster*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1951
קטגוריה:טקסונים שתוארו בידי לאו ברונגרסמה
קטגוריה:נחשים (אינפרא סדרה)
אורופלטיים

**אורופלטיים** (שם מדעי: Uropeltidae) היא משפחת נחשים האנדמיים לאזור הודו וסרי לנקה. הם קרוביהם של מיני הסילינדרופיים ומזוהים עקב זנבם המגודל והקשיח.

אלה נחשים קטנים באורך 20-75 ס"מ והם בעלי ראש ולסתות קטנים, עיניים לא מפותחות, גוף גלילי מכוסה קשקשים חלקים וזנב משוריין. הם נפוצים בעיקר ברמות הרריות בהודו ובסרי לנקה, שם הם מתחבאים מתחת לאדמה או מתחבאים בסבך. הם ניזונים בעיקר מחסרי חוליות כמו חרקים או תולעים, בעיקר משלשולים.

## מיון
משפחה זו כוללת, נכון למאי 2025, 73 מינים.
* על-משפחה Uropeltoidea
** משפחת **אורופלטיים** (Uropeltidae)
*** סוג *Melanophidium* - בו 4 מינים.
*** סוג *Platyplectrurus* - בו 2 מינים.
*** סוג *Plectrurus* - בו 3 מינים.
*** סוג ומין יחיד - *Pseudoplectrurus canaricus*
*** סוג *Rhinophis* - בו 26 מינים.
*** סוג *Teretrurus* - בו 8 מינים.
*** סוג *Uropeltis* - בו 29 מינים.

## קישורים חיצוניים

* 

## הערות שוליים

קטגוריה:נחשים (אינפרא סדרה)
פרויקט השבת

**פרויקט השבת** (**שבת העולמית**) הוא מיזם מיסודו של הרב דוקטור וורן גולדשטיין, רבה הראשי של דרום אפריקה, הקורא ליהודים בכל קהילות העולם לשמור שבת יחד. שמו הרשמי של המיזם הוא "פרויקט השבת - שומרים את זה ביחד" (באנגלית: "The Sabbos Project - Keeping It Together"). המיזם מכונה באופן עממי בשם "שבת בינלאומית". המיזם התחיל כפרויקט מקומי עבור 75 אלף יהודי דרום אפריקה. במסגרתו נקבעה שבת שאותה כל יהודי דרום אפריקה ישמרו יחד. כ־70% מיהודי דרום אפריקה השתתפו בפרויקט.
שותפים במיזם ארגוני קהילות בישראל ובתפוצות. בין הקהילות שנטלו חלק: מונטריאול, לונדון, ברצלונה, טינק, רוטרדם, סטפורד, ספרינג ואלי, מקסיקו סיטי ועוד.

לפי נתוני המארגנים, בשנת 2016 התקיימו פעילויות של המיזם בלמעלה מ-1152 ערים ברחבי העולם, בחלקן השתתפו אלפים.

* פרויקט השבת התקיים בפעם הראשונה במתכונת מקומית בדרום אפריקה, בשבת פרשת לך לך, ח' בחשוון תשע"ד (11-12 באוקטובר 2013).
* פרויקט השבת שנה שנייה - התקיים במתכונת של שבת בינלאומית, בשבת פרשת נח, א' בחשוון תשע"ה (24-25 באוקטובר 2014).
* פרויקט השבת שנה שלישית - התקיים במתכונת של שבת בינלאומית, בשבת פרשת לך לך, י"א בחשוון תשע"ו (23-24 באוקטובר 2015).
* פרויקט השבת שנה רביעית - בשבת פרשת לך לך, י"א בחשוון תשע"ז (11-12 בנובמבר 2016).
* פרויקט השבת שנה חמישית - בשבת פרשת לך לך, ח' בחשוון תשע"ח (27-28 באוקטובר 2017). בשנת תשע"ח, לקראת אירועי השבת, דף הפייסבוק הרשמי של פרויקט השבת, הוסיף את השם הרשמי "**שבת עולמית**" לשמו של הדף.
* שבת עולמית - פרויקט השבת שנה ששית - בשבת פרשת וירא, יח בחשוון תשע"ט (26-27 באוקטובר 2018).
* שבת עולמית שנה שביעית - בשבת פרשת וירא, י"ח בחשוון תש"ף, 15-16 נובמבר 2019.
* שבת עולמית שנה שמינית - בשבת פרשת וירא, כ"א בחשוון תשפ"א, 6-7 נובמבר 2020.
* שבת עולמית שנה תשיעית - בשבת פרשת וירא, י"ז בחשוון תשפ"ב, 22-23 אוקטובר 2021.

## פרויקט השבת בישראל
יוזמי הפרויקט מזמינים את המשתתפים להירשם, ולערוך פעילויות שמחברות יהודים יחד, באותה שבת. שולחנות שבת משותפים, אירועי "הפרשת חלה" לקראת שבת, הבדלה משותפת ועוד. בתשע"ח קראו מספר מפורסמים בסרטונים להצטרף למיזם, ח"כ אמיר אוחנה ועוד. בביקור שערך הרב גולדשטיין אצל הרב חיים קניבסקי עודד את הפרויקט ואמר "בכוח זה אפשר לזרז את הגאולה".

## קישורים חיצוניים
* האתר של "פרויקט השבת"
* דף הפייסבוק הישראלי של 'פרויקט השבת - שומרים את זה ביחד'
* 
* כתבת סיכום על פרויקט השבת העולמי - 'שבת בינלאומית' ב'הידברות'
* 
* דן אריאלי מסביר על פרויקט השבת http://leeba.org.il/1632
* פרופ' דן אריאלי - היועץ שמאחורי 'פרויקט השבת' באתר aish (אנגלית)
* לינק להורדה של מוזיקה - אלבום "פרויקט השבת"
* שבת עולמית - פרויקט השבת הגדול ביותר בעולם באתר יוטיוב 21 באוקטובר 2017

## הערות שוליים

קטגוריה:ארגונים דתיים
קטגוריה:ארגונים יהודיים
קטגוריה:שבת
HD 56925

HD 56925 הוא כוכב וולף-ראייה הנמצא במרכז ערפילית הפליטה NGC 2359 (ידועה גם בשם "ערפילית קסדתו של תור") בקבוצת הכוכבים כלב גדול.

המרחק לכוכב אינו ידוע במדויק אך הוא נע בין 3,500 פארסק (11,410 שנות אור) ל-6,900 פארסק (22,500 שנות אור) אך ככל הנראה הכוכב נמצא במרחק של 4,800 פארסק (15,600 שנות אור), מה שאומר שעוצמת הארתו של הכוכב גדולה פי 280,000 מזו של השמש. מסתו של הכוכב היא 16 מסות שמש, רדיוסו כ-1.4 רדיוסי שמש והוא בעל טמפרטורה של 112,000 קלווין. גילו מוערך בכ-20 מיליון שנים.

כוכבי וולף ראייה כמו HD 56925 מאופיינים על ידי קצב איבוד המסה שלהם כתוצאה מרוח השמש החזקה שלהם. שיעור איבוד המסה של HD 56925 מוערך ב-70 מיליוניות מסת שמש בשנה ומהירות רוח השמש של הכוכב מוערכת ב-1,545 ק"מ לשנייה. ערפילית הפליטה הטבעתית NGC 2359 מעוררת מהקרינה המייננת של הכוכב. קוטרה המשוער של הערפילית הוא 4 פארסק והיא פולטת קרינה בטווח רחב מרדיו ועד לקרני רנטגן.

## קישורים חיצוניים
* 

קטגוריה:קבוצת הכוכבים כלב גדול
קטגוריה:כוכבי וולף-ראייה
קסנופידידיים

**קסנופידידיים** (שם מדעי: Xenophidiidae) היא משפחת קטנה של נחשים בתוכם רק סוג אחד - **Xenophidion**.  משפחת נחשים זו כמעט ולא נחקרה והיא מכילה שני מינים החיים במלזיה.

## מאפיינים
נחשים אלו הקרובים לזעמניים, מגיעים לאורך 30 ס"מ ובעלי שיניים מעטות בלסת התחתונה, ראש קצר וקשקשים קטנים. הם חיים בין פסולת העלים או בין העלים שבקרקע היער ומחפשים יצורים קטנים.

הסוג נחקר כבר ב-1995 על ידי החוקר ריינר גינטר, שסיווג את הסוג במשפחה עצמאית, נפרדת מהזעמניים ומקורב למשפחת הקסנדוררמטיים וגם לבולייריים, דמויי הפיתונים.

## מיון
משפחה זו כוללת, נכון למאי 2025, סוג אחד ובו 2 מינים.
* משפחת **קסנופידידיים** (Xenophidiidae)
** סוג ***Xenophidion***
*** מין *Xenophidion acanthognathus*
*** מין *Xenophidion schaeferi*

## קישורים חיצוניים

## הערות שוליים

קטגוריה:בעלי חיים שתוארו ב-1995
קטגוריה:טקסונים שתוארו בידי אולריך מנתיי
קטגוריה:נחשים (אינפרא סדרה)
תלמי אפיון

**תלמי אפיון** (ביוונית: **Πτολεμαῖος Ἀπίων**; 150-145 לפנה"ס - 96 לפנה"ס בערך) היה נסיך מצרי מבית תלמי. בנו של תלמי השמיני ומלך קירנה.

## קורות חיים
תלמי אפיון היה בנו של תלמי השמיני ("פיסקון") מלך מצרים, ושל פילגש ששמה אינה מצוין במקורות. יש המזהים את אותה פילגש עם אירנה (Eirene), שנודעה לה השפעה רבה בחצרו של תלמי השמיני. עם זאת, טענה זו אינה וודאית ואין לה עדויות ברורות. השם "תלמי" היה שם רווח מאוד בקרב משפחתו, והשם "אפיון" הוא ככל הנראה שם מצרי עתיק שנגזר משמו של האל המצרי אפיס. בין אחיו למחצה ניתן למנות את תלמי התשיעי ותלמי העשירי. 

הוא נולד ככל הנראה בין השנים 150-145 לפנה"ס. כאשר נולד, היה אביו מושל קירנאיקה שבלוב מטעם תלמי השישי. בשנת 145 לפנה"ס מת תלמי השישי, ואביו הוכתר כמלך. 

תלמי אפיון מונה לשליט קירנה מטעם אביו בתאריך לא ודאי. יש המתארכים את תחילת שלטונו לשנת מותו של אביו - 116 לפנה"ס, אולם יש הדוחים אותה לסביבות 100-109 לפנה"ס. על תקופת שלטונו לא ידוע דבר. על פי ההערכות בתחילה הוא שימש כמושל בלבד, אולם בהמשך, מן הסתם בתמיכת הרפובליקה הרומית, הוא הצליח לבסס את מעמדו כשליט עצמאי לחלוטין, ולהכריז על עצמו כמלך. בכתובת שתוארכה לשנת 100 לפנה"ס, נזכר "מלך המולך בקירנה". הוא מת בשנת 96 לפנה"ס. הוא מעולם לא נשא אישה ולא הוליד ילדים, ועם מותו הוריש בצוואתו את ממלכתו לרומא. עם זאת, האזור לא הפך לפרובינקיה רומית מיד, ובתחילה הרומאים העניקו לאזור עצמאות. רק בשנת 74 לפנה"ס השתלטו הרומאים סופית על המחוז.

## קישורים חיצוניים

* תלמי אפיון באתר Ptolemaic Dynasty 
* 

## הערות שוליים

אפיון
קטגוריה:אישים שחיו במאה ה-1 לפנה"ס
פסאודוקסנודונטים

**פסאודוקסנודונטים** (שם מדעי: Pseudoxenodontinae) היא תת־משפחה של זעמניים. נחשים אלה חיים בדרום-מזרח אסיה, סין וטאיוואן וחיים באזורים הרריים. לעיתים בני הקבוצה שייכים למשפחה עצמאית.

מינים אלה באים באורך 40-120 ס"מ ושייכים לתת־משפחה של זעמניים, השונים משאר הזעמניים בכמה הבדלים, בעיקר בנוגע לאיברי הרבייה שלהם.

## מיון
תת-משפחה זו כוללת, נכון למאי 2025, 10 מינים.
* משפחה זעמניים (Colubridae)
** תת-משפחה **פסאודוקסנודונטים** (Pseudoxenodontinae)
*** סוג *Plagiopholis* - בו 4 מינים.
*** סוג *Pseudoxenodon* - בו 6 מינים.

## קישורים חיצוניים

## הערות שוליים

קטגוריה:בעלי חיים שתוארו ב-1987
קטגוריה:טקסונים שתוארו בידי סמואל ב. מקדאוול
קטגוריה:זעמניים
נחשי מים

[ממוזער|[נחש בירית מהמין *Thamnophis marcianus*]]
**נחשי מים** (**Natricinae**) היא תת-משפחה של זעמניים שבתת־סדרת הנחשים. לעיתים נחשבת קבוצה זו למשפחה עצמאית (Natricidae), הקרובה לזעמניים. הקבוצה חיה באירופה, אסיה, אפריקה ואמריקה הצפונית באגמים, נהרות וביצות.

נחשי המים הם נחשים קטנים החיים רוב זמנם במים רדודים ובביצות והם בעלי קשקשי גחון רחבים. הם יכולים לעצור את נשימתם לזמן רב במהלכו הם מסתתרים מתחת למים ומחפשים מזון.

אלו הם טורפים קטלניים שאינם ארסיים, אך בעלי נשיכה חזקה ולוחצנית והם בעלי ראייה טובה, גוף קצר וזנב מעוגל. הם תופסים את טרפם, הכולל חסרי חוליות שונים, צפרדעים, ראשנים, סרטנים ודגים שונים וכן יונקי מים שונים ממארב מוסווה.

המין היחיד בישראל מתת־משפחה זו הוא נחש מים משובץ (*Natrix tessellata*).

## מיון
תת-משפחה זו כוללת, נכון למאי 2025, כ-270 מינים.
* משפחה זעמניים (Colubridae)
** תת-משפחה **נחשי מים** (Natricinae)
*** סוג ומין יחיד - *Afronatrix anoscopus*
*** סוג *Amphiesma* - בו 2 מינים.
*** סוג ומין יחיד - *Amphiesmoides ornaticeps*
*** סוג ומין יחיד - *Anoplohydrus aemulans*
*** סוג *Aspidura* - בו 9 מינים.
*** סוג ומין יחיד - *Atretium schistosum*
*** סוג ומין יחיד - *Blythia hmuifang*
*** סוג ומין יחיד - *Blythia reticulata*
*** סוג ומין יחיד - *Clonophis kirtlandii*
*** סוג *Fowlea* - בו 10 מינים.
*** סוג *Hebius* - בו 51 מינים.
*** סוג ומין יחיד - *Helophis schoutedeni*
*** סוג *Herpetoreas* - בו 9 מינים.
*** סוג *Hydrablabes* - בו 2 מינים.
*** סוג *Hydraethiops* - בו 2 מינים.
*** סוג ומין יחיד - *Iguanognathus werneri*
*** סוג ומין יחיד - *Isanophis boonsongi*
*** סוג *Limnophis* - בו 3 מינים.
*** סוג *Liodytes* - בו 2 מינים.
*** סוג ומין יחיד - *Lycognathophis seychellensis*
*** סוג *Natriciteres* - בו 6 מינים.
*** סוג נחש מים (*Natrix*) - בו 5 מינים, ביניהם נחש מים משובץ (*Natrix tessellata*).
*** סוג *Nerodia* - בו 10 מינים, ביניהם נחש מים צפוני (*Nerodia sipedon*).
*** סוג *Opisthotropis* - בו 25 מינים.
*** סוג ומין יחיד - *Pseudagkistrodon rudis*
*** סוג *Regina* - בו 2 מינים.
*** סוג *Rhabdophis* - בו 34 מינים, ביניהם הימקגאשי (*Rhabdophis tigrinus*).
*** סוג *Rhabdops* - בו 2 מינים.
*** סוג *Sahyadriophis* - בו 2 מינים.
*** סוג ומין יחיד - *Seminatrix pygaea*
*** סוג *Smithophis* - בו 5 מינים.
*** סוג *Storeria* - בו 4 מינים.
*** סוג נחש בירית (*Thamnophis*) - בו 36 מינים.
*** סוג *Trachischium* - בו 8 מינים.
*** סוג *Trimerodytes* - בו 7 מינים.
*** סוג ומין יחיד - *Tropidoclonion lineatum*
*** סוג *Tropidonophis* - בו 20 מינים.
*** סוג *Virginia* - בו 2 מינים.
*** סוג *Xenochrophis* - בו 5 מינים.

## קישורים חיצוניים

* 

## הערות שוליים

קטגוריה:בעלי חיים שתוארו ב-1838
קטגוריה:טקסונים שתוארו בידי שארל לוסיאן בונפרטה
*
דרום אפריקה בתקופת האפרטהייד

**תקופת האפרטהייד בדרום אפריקה** התקיימה בין השנים 1948 ל-1994, במהלכן הונהג משטר האפרטהייד שעיקרו הפרדה גזעית בין לבנים לשחורים.
במהלך תקופה זו חל שינוי מדיני - ביטול איחוד דרום אפריקה בשנת 1961 והחלפתו ברפובליקה של דרום אפריקה אשר קיימת עד ימינו. עם זאת, לאורך שנים אלה שימרה דרום אפריקה, גם בעת היותה רפובליקה, מאפיינים פוליטיים, תרבותיים, סמליים ואחרים מתקופת האיחוד, אשר הגיעו לקיצם רק עם ביטול משטר זה בשנת 1994.

## רקע

איחוד דרום אפריקה (באנגלית: Union of South Africa ובהולנדית: Unie van Zuid-Afrika) הייתה מדינה עצמאית שהתקיימה במהלך המאה ה-20 בשטחי דרום אפריקה של ימינו. בבחירות בשנת 1948 חששו רבים מאזרחי דרום אפריקה הלבנים שאם יצביעו למפלגה מתונה, זכויות היתר שלהם ישללו. בבחירות אלו זכתה המפלגה הלאומית למושבים רבים בפרלמנט וביחד עם המפלגה האפריקנרית הקימה קואליציה. 

## היסטוריה
### העשור הראשון: ראשית האפרטהייד

### העשור השני: פסגת דרום אפריקה הלבנה

### העשור השלישי: דרום אפריקה בעידן של פרגמטיזם

### העשור הרביעי: תחילת הסוף

### העשור החמישי: מעבר אל חברה רב-גזעית

## אוכלוסייה
350px|ממוזער|מפת אוכלוסיות דרום אפריקה משנת 1979:

### התפלגות גזעית

### התפלגות דתית

## חלוקה מנהלית
### פרובינציות
250px|שמאל|ממוזער|מפת פרובינציות איחוד דרום אפריקה

### ארצות המולדת
250px|שמאל|ממוזער|מפת ארצות המולדת השחורות

### דרום-מערב אפריקה
250px|שמאל|ממוזער|מפת מנדט דרום-מערב אפריקה בשנת 1978. באדום: סימון ארצות המולדת בשטחי המנדט

## פוליטיקה
### רשויות השלטון

### ראש הממשלה

### נשיא המדינה

### מפלגות פוליטיות

### מערכות בחירות ומשאלי עם

## ראו גם
* אפרטהייד
* איחוד דרום אפריקה
* היסטוריה של דרום אפריקה

## הערות שוליים

*
נחשים קמאים

**נחשים קמאים** (שם מדעי: Henophidia) היא קבוצה של נחשים מסדרת הקשקשאים.

הנחשים הללו נחשבים לפרימיטיביים יחסית והם קרוביהם הרחוקים של הנחשים העיוורים. הם חסרי ארס אך בעלי לסתות ושרירים חזקים. מינים אלה הם המינים הגדולים ביותר בסדרת הקשקשאים כשהגדולים ביותר בהם הם הפיתון המרושת ומיני האנקונדה - נחשים אלה יכולים לבלוע חזיר או אייל ואפילו תנינים שהם צדים והלסתות שלהם נפתחות לצדדים. 

משפחות אחרות קטנות יותר ומיניהם חיים רוב זמנם באדמה או בין העלים.

## משפחות
*אניליים (Aniliidae) - בו סוג ומין יחיד אניליוס (*Anilius scytale*)
*אנומוכיליים (Anomochilidae)
*חנקיים (Boidae)
*בולייריים (Bolyeriidae) - בו סוג ומין יחיד בואה האי ראונד (*Casarea dussumieri*)
*סילינדרופיים (Cylindrophiidae)
*לוקסוסמיים (Loxocemidae) - בו סוג ומין יחיד פיתון מקסיקני (*Loxocemus bicolor*)
*פיתוניים (Pythonidae)
*טרופידופיים (Tropidophiidae)
*אורופלטיים (Uropeltidae)
*קסנופלטיים (Xenopeltidae

## גלריה

קובץ:Anilius scytale.jpg|אניליוס
קובץ:Corallus caninus.JPG|רב חנק אזמרגדי
קובץ:Cylind ruffa 080406-6800 tdp.JPG|Cylindrophis ruffus
קובץ:Moreliaamethistina.jpg|פיתון השיחים


## קישורים חיצוניים

קטגוריה:נחשים (אינפרא סדרה)
יחיאל בן הרא"ש

רבי **יחיאל בן הרא"ש** היה רב ופוסק מתקופת הראשונים.

## ביוגרפיה
נולד בעיר קולוניה שבאשכנז (כיום בגרמניה) בשנת ה'כ"ז (1267), בן בכור לאביו רבי אשר בן יחיאל (הרא"ש) וקרוי ככל הנראה על שם סבו. אחָיו הם רבי יהודה בן הרא"ש (מחבר שו"ת זיכרון יהודה) ורבי יעקב בעל הטורים.

למד תורה בבית מדרשו של אביו שהעריכו מאוד. מסורת בשם כתב יד ישן המובאת אצל החיד"א אומרת כי: "הרא"ש נהג לקום לפני רבינו יחיאל בנו מפני שהיה חכם גדול".

בשנת ס"ג (1303), כשהחמיר מצבם של היהודים בגרמניה, לאחר פרעות רינדפלייש, ברח יחד עם אביו ומשפחתו לעיר טוליטולה (טולדו) שבספרד, שם חי עד פטירתו. תקופה מסוימת שהה מחוץ לטולדו וניהל חלופת מכתבים הלכתית עם אביו.

נפטר בחיי אביו לפני שנת ע"ד (1314). בתו הייתה נשואה לאחיו רבי יהודה, אך זו נפטרה בחייו.

### יצירתו
רבי יחיאל חיבר ספר פסקים על התלמוד שהיה דומה בצורתו לחיבור "פסקי הרא"ש" של אביו, בתוספת סברות ופסקים מעצמו ומחכמי דורו. החיבור אבד אך דברי תורה בשמו מובאים פעמים רבות בחיבור ארבעה טורים של רבי יעקב אחיו, ובספר זיכרון יהודה של אחיו רבי יהודה.

יש שסברו כי רבי יחיאל הוא מחבר הספר הקדמון "תניא רבתי" (להבדיל מספר התניא של רבי שניאור זלמן מלאדי), וכך הוא יוחס מאז דפוס קרמונה משנת שכ"ה, אך אין לכך כל ראיה. החיד"א בשם הגדולים דוחה אף הוא דעה זו וטוען שלא ייתכן שרבי יחיאל הוא מחברו של הספר, שכן אביו הרא"ש לא מוזכר בו כלל. לדבריו: "אם הרב המחבר היה בן הרא"ש אין ספק שבכל עניין היה מביא סברת אביו". ראיה נוספת שהוא מביא היא מדברי המחבר שכותב כי זקנו (סבו) הוא רבי בנימין, בעוד שאביו של הרא"ש נקרא רבי יחיאל.

## ראו גם
* יהדות טולדו

## לקריאה נוספת
אברהם חיים פריימן, **הרא"ש**, הוצאת מוסד הרב קוק, ירושלים, תשס"ט, עמודים קד-קח

## קישורים חיצוניים
* 
* 
* 

## הערות שוליים

קטגוריה:ראשוני ספרד
קטגוריה:ראשוני אשכנז
קטגוריה:יהודי אשכנז במאה ה-13
קטגוריה:יהודי ספרד במאה ה-14
קטגוריה:רא"ש
קטגוריה:טולדו: רבנים
קטגוריה:תלמידי הרא"ש
מדצואידיים

**מדצואידיים** (**Madtsoiidae**) היא משפחה נכחדת של נחשים קדומים שחיו בתקופת הקרטיקון העליון ועד לסוף תקופת הפליסטוקן בטווח זמן של 98 מיליון ועד 12,000 שנה לפני זמננו. נחשים אלה התגלו באזורים רבים ברחבי העולם, באירופה, אפריקה, דרום אמריקה ואוסטרליה.

הנחשים הללו היו טורפים קדמונים שיכלו להגיע, במקרה של הגיגנטופיס (*Gigantophis*) ל-10.7 מטר ולטרוף את שאר היצורים שחיו באזור. הם דמו לפיתוניים ויכלו כנראה להיכרך סביב טרפם עד לחניקתו למוות. עם זאת הם אינם קרובים לפיתוניים.

מינים אלה שחיו גם באוסטרליה, שימשו מודל לתרבות האבוריג'ינים וכמה יצירות שלהם התבססו על נחשי ענק, ייתכן שעל הסוג וונאמבי.

## סוגים
*סוג ומין יחיד גיגנטופיס (*Gigantophis garstini*)
*מדצויה (*Madtsoia*)
*וונאמבי (*Wonambi*)
**Patagoniophis*
**Alamitophis*
*סוג ומין יחיד *Rionegrophis madtsoioides*
**Yurlunggur*
*סוג ומין יחיד *Herensugea caristiorum*
**Nanowana*
*סוג ומין יחיד *Sanajeh indicus*
*סוג ומין יחיד *Kelyophis hechti*
*סוג ומין יחיד *Menarana nosymena*
*סוג ומין יחיד *Nidophis insularis*
* ואסוקי אינדי

## קישורים חיצוניים

*
קטגוריה:בעלי חיים שתוארו ב-1961
קטגוריה:טקסונים שתוארו בידי רוברט הופסטטר
בנימין מוספיא

**בנימין מוספיא** (כונה גם **דיוניסיוס**; ה'שס"ו, 1606, ספרד - ה'תל"ה, 1675, אמסטרדם) היה רופא ומילונאי יהודי, בן למשפחת אנוסים מספרד. בתקופת פעילותו הספרותית חי ופעל בשטחי מדינת שלזוויג-הולשטיין של ימינו ובהולנד.

## קורות חיים
מוספיא נולד בספרד למשפחת אנוסים, שם אביו היה עמנואל. בבגרותו היגר להמבורג שם עסק ברפואה, בהמשך פעל בגליקשטאדט שבדוכסות הולשטיין, שם התפרסם כרופא מומחה ומונה לרופאו האישי של מלך דנמרק כריסטיאן הרביעי. לאחר מותו של המלך היגר לאמסטרדם ולמד בבית המדרש "כתר תורה". ב-1628 נישא, אך אשתו נפטרה כעבור שש שנים, שנה לאחר פטירתה הדפיס לזכרה את ספרו "זכר רב" ובו שמות ופעלים מכתבי הקודש מסודרים לפי נושאים ושירי תפילה לפי סדר ששת ימי בראשית. הספר נדפס בתרגום ללטינית בשנת 1638 וזכה למהדורות חוזרות.

חיבורים נוספים שלו עוסקים בענייני רפואה המופיעים בכתבי הקודש, חיבור שראה אור בשנת 1640 בלטינית ונספח לו מאמר "מי זהב" העוסק באלכימיה ובתרופות מזהב; ספר בשם "מי הים" העוסק בגאות ושפל שכתב ב-1642 לכבוד פרדריק השלישי, מלך דנמרק שאותו ריפא. מיוחס לו גם חיבור על התלמוד הירושלמי.

הוא היה מראשוני התומכים בשבתי צבי, חברי חברת "כתר תורה" שחתמו על מכתב למשיח השקר ובו "קיבלו את עול מלכותו באהבה".

## ספרו "מוסף הערוך"
בשנת 1655 הדפיס את ספרו "מוסף הערוך" כהשלמה לספר הערוך של רבי נתן מרומי, בהסתמך על ידע רחב שלו ביוונית ולטינית ועל המילון של יוהאן בוקסטורף. בחיבורו זה עמד על ההכרה של חשיבות ידיעת השפה היוונית לשם הבנת מילים ומושגים במשנה, וביקר את האמוראים שלא היו בקיאים בשפה זו, ולפיכך שגו לדעתו בפירוש מילים מסוימות. במבוא לספרו הוא מעיר על האמוראים רבינא ורב אשי, עורכי התלמוד, כי . למרות זאת מיעט לחלוק על האמוראים, ורק במקרים נדירות הוא מפרש מילים מסוימות שלא כדבריהם. בשל דעותיו אלה היה מוספיא נתון לביקורת נרחבת של רבנים שייחסו לו כפירה.

## קישורים חיצוניים
* 
* 
* 
;חיבוריו
* 
* 
* 
* 
* 

קטגוריה:רופאים יהודים גרמנים
קטגוריה:בלשנים ולשונאים יהודים גרמנים
קטגוריה:יהודים ספרדים
קטגוריה:אנוסים
קטגוריה:פרשני התלמוד הירושלמי
קטגוריה:רופאים יהודים הולנדים
קטגוריה:בלשנים ולשונאים יהודים הולנדים
קטגוריה:מילונאים כותבי עברית
קטגוריה:מילונאים יהודים
קטגוריה:אמסטרדם: אישים
קטגוריה:מחברי ספרות תורנית
קטגוריה:פרשני הערוך
קטגוריה:ילידי 1606
קטגוריה:נפטרים ב-1675
רושאן סת

**רושאן סת** (באנגלית: **Roshan Seth**; נולד ב-2 באפריל 1942) הוא שחקן אנגלי יליד הודו שמופיע בסרטי קולנוע בריטיים ואמריקאיים. הוא מוכר מהופעותיו שזכו לשבחי הביקורת בסרטים "גנדי", "מיסיסיפי מאסלה", "לא בלי בתי", "מכבסה יפהפיה שלי", "אינדיאנה ג'ונס והמקדש הארור", "Such a Long Journey", ו"סטריט פייטר". הוא אחיו של הדיפלומט ההודי אפטאב סת' .

## ביוגרפיה
סת נולד בפטנה במדינת ביהר שבהודו הבריטית, לאם מוסלמית אנגליה-הודית ולאב הינדי. אביו היה מרצה לביוכמיה ב"פטנה מדיקל קולג'". הוא למד בבית הספר דון The Doon School, ואחר כך למד היסטוריה ב"סנט סטיבן קולג'". שם פיתח את מיומנות המשחק שלו ב"אגודת שייקספיר". לאחר מכן עבר לאנגליה ולמד באקדמיה למוזיקה ולאמנויות הדרמה של לונדון (LAMDA).

פריצת הדרך בקריירה של סת הייתה בשנת 1972 כשהופיע בהפקה של פיטר ברוק למחזה "חלום ליל קיץ". ב-1974 הופיע לראשונה בקולנוע בסרט "ג'אגרנאוט" בבימויו של ריצ'רד לסטר בתפקיד קטן של איש צוות באוניית נוסעים. הקריירה שלו נתקעה כי יוצרי הסרטים קיבלו אותו לתפקידים אתניים בלבד.

ביאושו ויתר סת על המשחק וחזר להודו, שם עבד כעורך ועיתונאי עד תחילת שנות השמונים. אז ביקש ממנו הבמאי ריצ'רד אטנבורו לגלם את דמותו של ג'ווהרלל נהרו בסרטו "גנדי" (1982). סת היה מועמד לפרס באפט"א לשחקן המשנה הטוב ביותר על הופעתו בסרט. ב-1988 גילם שוב את ג'ווהרלל נהרו בסדרת הדרמה ההיסטורית "Bharat Ek Khoj" של רשת Doordarshan ההודית.

עוד ב-1982 שיחק סת בתפקיד הסופר ההודי ויקטור מהטה במחזה הביוגרפי "A Map of the World" מאת דייוויד הר, בסיור הופעות באוסטרליה, לונדון וניו יורק. אחרי שהסרט עטור הפרסים "גנדי" יצא לאקרנים, סת הפך לשחקן מבוקש מאוד. כשהסתיימו ההופעות של המחזה "A Map of the World" בברודוויי המריאה הקריירה הקולנועית שלו. ב-1984 שיחק בתפקידים חשובים בסרט "אינדיאנה ג'ונס והמקדש הארור" ובסרטו של דייוויד לין "המעבר להודו". ב-1985 שיחק בתפקיד ראשי בסרט "מכבסה יפהפיה שלי", וב-1988 גילם את פאנקס בסרט "דוריט הקטנה".

הסרטים בהם השתתף סת בשנות התשעים היו "לא בלי בתי" (1991), "מיסיסיפי מאסלה" (1991), "סטריט פייטר" (1994), "The Journey" של האריש סאלוג'ה (1997). ב-1993 שיחק בתפקיד הארון אמיר במיני-סדרה "הבודהה מהפרברים" עליו היה מועמד לפרס השחקן הטוב ביותר של Royal Television Society. ב-1995 שיחק בתפקיד באבא בסרט "Flight" עליו זכה בפרס השחקן הטוב ביותר בפסטיבל הסרטים הבינלאומי של סוצ'י. ב-1998 שיחק בתפקיד ראשי, גוסטד נובל בסרט "Such a Long Journey" עליו זכה בפרס ג'יני לשחקן הטוב ביותר.

ב-2001 הופיע סת בסרט "חתונת מונסון" והמשיך לשחקן בקביעות בסרטי קולנוע בריטיים ואמריקאיים. ב-2003 שיחק בתפקיד ראשי בסרט האמריקאי "קוסמופוליטן" ששודר ברשת הציבורית PBS. ב-2012 הופיע בסרט ההודי "Ek Tha Tiger".

### חיים אישיים
לסת הייתה מערכת יחסים עם השחקנית לינט דייוויס . הוא התחתן עם הסופרת פפיטה סת, הם נפרדו בסוף שנות השמונים והתגרשו ב-2004.

## פילמוגרפיה

## קישורים חיצוניים

* רושאן סת באתר Filmreference.com
* רושאן סת באתר ScreenOnline

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:מהגרים מהודו לממלכה המאוחדת
קטגוריה:אנגלים ממוצא הודי
קטגוריה:אנגלים שנולדו ב-1942
כדורסל באולימפיאדת טוקיו (1964)

**[[אולימפיאדת טוקיו (1964)|אולימפיאדת 1964]]** נערכה בטוקיו, יפן. תחרויות הכדורסל נערכו בין ה-11 באוקטובר ל-23 באוקטובר. זו הייתה תחרות כדורסל השישית במשחקים האולימפיים. בתחרות השתתפו 189 ספורטאים מ-16 נבחרות גברים. המשחקים נערכו באולם הספורט הלאומי יויוגי.

נבחרת ארצות הברית () זכתה במדליית זהב בפעם השישית ברציפות. נבחרת ברית המועצות () זכתה במדליית כסף בפעם הרביעית ברציפות.

## משתתפי התחרות

## שלב הבתים
### בית א'

### בית ב'

## פלייאוף אליפות

### משחק הגמר

## הדירוג הסופי

## ישראל במוקדמות
נבחרת ישראל השתתפה במוקדמות של אירופה. היא סיימה את שלב הבתים במקום השביעי ולא העפילה לשלבי המשך.

## קישורים חיצוניים

* תיאור התחרות
* תיאור התחרות באתר אולימפי
* נתונים מאתר פיב"א
* ישראל במוקדמות

*
1964
קטגוריה:ענפי ספורט באולימפיאדת טוקיו (1964)
קטגוריה:תחרויות כדורסל ב-1964
צ'ארלס אוקלי

**צ'ארלס אוקלי** (באנגלית: **Charles Oakley**; נולד ב-18 בדצמבר 1963) הוא כדורסלן עבר אמריקאי ששיחק במשך 19 עונות בליגת ה-NBA בעמדת הפאוור פורוורד. ממוצעיו לאורך הקריירה הם 9.7 נקודות, 9.5 ריבאונדים ו-2.5 אסיסטים למשחק.

## קריירה מקצועית
### שיקגו בולס
אוקלי נבחר בבחירה התשיעית בדראפט ה-NBA לשנת 1985 על ידי קליבלנד קאבלירס, ונשלח בערב הדראפט לשיקגו בולס. בסיום עונתו הראשונה נבחר אוקלי לחמישיית הרוקיז של העונה לאחר שרשם ממוצעים של 9.6 נקודות ו-8.6 ריבאונדים למשחק. בשתי העונות הבאות הפך לשחקן חמישייה קבוע, והיה השחקן השני בחשיבותו בקבוצה אחרי מייקל ג'ורדן, כשהעמיד ממוצעים של 13.5 נקודות ו-13.0 ריבאונדים למשחק עבור הקבוצה הצעירה. בשתי העונות היה אוקלי שני ב-NBA בממוצע ריבאונדים למשחק, אחרי צ'ארלס בארקלי ומייקל קייג', בהתאמה.

### ניו יורק ניקס
הודות לשיפורו של הפאוור פורוורד המחליף בשיקגו, הוראס גרנט, נוצר עומס בעמדה, והבולס שלחו את אוקלי בטרייד לניו יורק ניקס עבור הסנטר ביל קרטרייט. ב-10 העונות הבאות הפך אוקלי לחלק משלד הקבוצה הקשוחה וההגנתית בניו יורק, לצד פטריק יואינג, ג'ון סטארקס ומארק ג'קסון. בכל עונותיו בניקס העפילה הקבוצה לפלייאוף, וב-9 מתוכן עברה לפחות סיבוב אחד. עונת השיא של אוקלי, הן אישית והן קבוצתית, הייתה  בה השתתף במשחק האולסטאר ונבחר לחמישיית ההגנה של העונה. כמו כן העפילו הניקס באותה עונה לגמר ה-NBA, לראשונה מאז עונת , והפסידו ליוסטון רוקטס של האקים אולאג'ואן בשבעה משחקים. את סדרת הפלייאוף הראשונה ניצחו הבולס 1–3, ושלוש הסדרות הבאות הסתיימו בתוצאה 3–4, ובכך רשמה הקבוצה שיא NBA של 25 משחקי פלייאוף בסך הכול. כשחקן היחיד בניקס ששיחק בכל 82 משחקי העונה הסדירה, קבע אוקלי שיא NBA למשחקים בעונה שלמה (107), אשר בכולם פתח בחמישייה. בתקופתו בניקס רשם ממוצעים של 10.4 נקודות ו-10.0 ריבאונדים למשחק.

### שלהי הקריירה
לקראת עונת  נשלח אוקלי בטרייד לטורונטו ראפטורס בתמורה לסנטר הצעיר מרכוס קמבי. בטורונטו שיחק במשך 3 עונות כשחקן חמישייה סולידי, כשקלע 7.9 נקודות למשחק, והיה שותף להעפלתה הראשונה לפלייאוף ה-NBA בעונת . בסיום עונת  חזר לבולס כשהועבר לשיקגו עבור הסנטר בריאן סקינר. באותה עונה הוסיף ניסיון מהספסל לקו הקדמי הצעיר של הבולס שכלל את טייסון צ'נדלר, אדי קרי, בראד מילר ומרכוס פייזר. בשתי העונות הבאות שיחק עבור וושינגטון ויזארדס, בה חזר לשתף פעולה עם מייקל ג'ורדן, ויוסטון רוקטס, במדיה שיחק 7 משחקים בלבד. בסיום עונת  הודיע על פרישה ממשחק, בגיל 40. בעת פרישתו דורג במקום ה-12 בתולדות ה-NBA במספר משחקים (1,282) ובמקום ה-17 ברשימת הריבאונדרים המובילים בתולדות ה-NBA (12,205).

בעונת  שימש כעוזר מאמן בשארלוט בובקאטס, תחת המאמן הראשי פול סיילאס. בסיום העונה עזב את התפקיד.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת וירג'יניה יוניון
קטגוריה:בחירות דראפט של קליבלנד קאבלירס
קטגוריה:כדורסלני שיקגו בולס
קטגוריה:כדורסלני ניו יורק ניקס
קטגוריה:כדורסלני טורונטו ראפטורס
קטגוריה:כדורסלני וושינגטון ויזארדס
קטגוריה:כדורסלני יוסטון רוקטס
קטגוריה:משתתפי משחק האולסטאר של ה-NBA
קטגוריה:כדורסלני ליגת ה-BIG3
קטגוריה:קליבלנד: כדורסלנים
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1963